Litva-Azərbaycan mədəniyyətlərarası dialoquna diaspor dəstəyi – DiasporNews.az
Home / Diaspor / Litva-Azərbaycan mədəniyyətlərarası dialoquna diaspor dəstəyi
03 İyul 2018	Diaspor, Lobbi fəaliyyəti, Manşet 275 Views
Diasporla İş Üzrə Dövlət Komitəsindən DiasporNews-a verilən xəbərə görə, 1979-cu ildən Vilnüs şəhərində yaşayıb çalışan, ixtisasca filoloq-araşdırmaçı olan Mahir Həmzəyev elmi-ədəbi və tarixi tədqiqatlarla yanaşı, diaspor işi ilə də məşğuldur. O, 1988-ci ildə Litvada başlanmış dirçəliş hərəkatı və dövlət müstəqilliyinin bərpa olunması uğrunda mübarizənin Litva milli azlıq təşkilatları arasında ilk təşəbbüsçülərindən biri kimi çıxış edib. Həmçinin 1988-1992-ci illərdə Vilnüsdə fəaliyyət göstərmiş Millətlərarası Əlaqələndirmə Assosiasiyasının təsisçilərindən olub. 1988-ci ildən Litva Azərbaycanlıları Cəmiyyətinin sədridir. 1991-ci ildən Litva Hökuməti yanında Milli İcmalar Şurasının, 2001-ci ildən indiyədək isə Dünya Azərbaycanlılarını Əlaqələndirmə Şurasının üzvüdür. 2016-cı ilin may ayından Litva Respublikası Seyminin Liberal Sayudis Fraksiyasının millətlərarası münasibətlər və dini məsələlər üzrə məsləhətçisidir. Ümumdünya Litva Ensiklopediyası Redaksiya Kollegiyasının üzvü, Azərbaycan Yazıçılar Birliyinin fəxri üzvü və Birliyin “Ədəbiyyat qəzeti” redaksiya şurasının üzvüdür. 2016-cı ildən isə Litva Ədəbi Tərcüməçilər İttifaqının həqiqi üzvüdür. 2016-cı ilin mayında Litva Respublikasının mədəniyyət nazirinin sərəncamı ilə ona Litvanın bədii sənət yaradıcısı statusu verilib.
Previous Leyla Əliyevanın özəl günü
Next İlham Əliyev Donald Trampı təbrik edib